SUHETO ITI AKKUB | NO DUMTENG TI TRAHEDIA—KASANO A MAIBTURAM?
No Dumteng ti Trahedia
DANDANI amin ket makapasar iti trahedia. Karaman iti dayta dagiti tattao a kasla adda aminen kadakuada.
TI KUNA TI BIBLIA:
“Ti lumba awan kadagiti nasiglat, ti gubat awan met kadagidiay mannakabalin, ti taraon awan met kadagiti masirib, ti kinabaknang awan met kadagidiay mannakaawat, ti parabur awan met uray kadagidiay addaan pannakaammo; agsipud ta ti tiempo ken ti di mapakpakadaan a pasamak mapagteng kadakuada amin.”
—Eclesiastes 9:11.
Saan ngarud a no maipasangoka iti trahedia ti mapagsasaritaan ditoy no di ket no ania ti reaksionmo no maipasangoka iti dayta. Kas pagarigan:
Kasanon no napukawmo ti amin a sanikuam gapu iti natural a didigra?
Kasanon no nadayagnos nga adda makapapatay a sakitmo?
Kasanon no natay ti ay-ayatem iti biag?
Mamati dagiti Saksi ni Jehova a mangipabpablaak iti daytoy a magasin a matulongannaka ti Biblia tapno madaeram ti dumteng a trahedia ken tapno maaddaanka iti natibker a namnama. (Roma 15:4) Usigem ti tallo a kapadasan a mangipakita no kasano.
ilo_Latn ilo_Latn ilo_Latn ilo_Latn ilo_Latn quy_Latn ilo_Latn ilo_Latn ilo_Latn ilo_Latn ilo_Latn